Nagu Kohtla-Järvelgi, võeti ka Jõhvi volikogus üles kalmistult jaanuaris ära viidud punamonumendi küsimus, kui keskerakondlane Aleksei Naumkin tahtis vallavanemalt teada selle teisaldamise üksikasju.
Opositsiooni kuuluv Aleksei Naumkin tahtis oma arupärimises teada, mille alusel otsustati, et Jõhvi kalmistul asunud Nõukogude hauatähis ei vasta nõuetele ning tuleb demonteerida. Samuti päris ta, missuguse seaduse alusel seda tehti ning miks ei olnud küsimus arutamisel volikogu komisjonides ja volikogu istungil.